Tartu Ülikooli väitlusklubi

**Tartu Ülikooli väitlusklubi** on Tartu Ülikooli juures tegelev väitlusklubi. Klubis väideldakse Briti parlamentaarset formaati. Väitlused toimuvad sügis- ja kevadsemestri korra nädalas eesti, inglise ja vene keeles. 

## Ajalugu

### Algusaastad
Tartu Üliõpilaste Väitlusklubi alustas aktiivset tegevust 1997. aasta 27. septembril korraldatud seminariga. Sealt edasi (täpsemalt 6. oktoobrist) algas regulaarne tudengiväitlejate kogunemine. Esimestena liitusid klubiga need, kes olid väitlusega tegelenud juba keskkoolis, kuid leidus ka selliseid, kes puutusid väitlusega kokku esmakordselt. 

1997. aasta lõpuks käis klubis aktiivselt väitlemas 15-20 inimest. Esimesel aastal väideldi keskkoolidele mõeldud Karl Popperi formaadis. Peale klubiõhtute muid üritusi ei korraldatud, küll aga käidi kohtunikena mitmetel keskkoolide väitlusüritustel. Tartu Üliõpilaste Väitlusklubi esimene president oli Marko Lepik, asepresident Heiko Pääbo, sekretär Kristi Hakkaja.

Parlamentaarne väitlusformaat jõudis Tartusse 1998. aasta kevadel. 1999. aasta märtsis toimusid esimesed tudengite Eesti meistrivõistlused väitluses. Eesti meistriteks krooniti võistkond koosseisus Heiko Pääbo ja Enn Metsar Tartu Ülikooli Väitlusklubist. Enn Metsar võitis ühtlasi ka parima kõneleja tiitli. A Sama aasta oktoobris korraldas klubi esimese avaliku väitluse, kus toonane Eesti Vabariigi haridusminister Tõnis Lukas ja Tartu Ülikooli rektor Jaak Aaviksoo väitlesid klubi liikmete Kristi Hakkaja ja Enn Metsari vastu teemal “Kõrgharidus on Eesti Nokia”. 

### Juhatuste koosseisud

### Korraldatavad turniirid
1999. aastal korraldas Tartu Ülikooli Väitlusklubi esimest korda turniiri, kus võistkonnad moodustati põhimõttel "üks uus ja üks vana väitleja". See turniir kasvas üle-eestiliseks Üliõpilaste Algajate Turniiriks.

(nüüd tuntud kui BP algajate turniir), mis toimub siiani igal aastal. BP algajate turniiri korraldatakse kolmes keeles (eesti, inglise, vene) ning Tartu Ülikooli Väitlusklubi ja TalTechi väitlusklubi korraldavad seda kordamööda.

Iga-aastaseid Eesti Meistrivõistluseid briti parlamentaarses väitlusformaadis korraldavad Tartu Ülikooli Väitlusklubi ja TalTechi väitlusklubi kordamööda.

2023. aastast hakkas Tartu Ülikooli Väitlusklubi igaastaselt korraldama imelike ja halbade teemade turniiri. Turniiri teeb eriliseks ebatraditsiooniline teemavalik.

### Saavutused
**Eesti Meistrivõistlused**

2024. aastal võitis Eesti Meistrivõistlused Tartu Ülikooli Väitlusklubi võistkond koosseisus Mia Karolina Altküla ja Andreas Põšnograjev.

2025. aastal võitis Eesti Meistrivõistlused Tartu Ülikooli Väitlusklubi võistkond koosseisus Karl Toom ja Oskar Samuel Rebane.

#### Euroopa Tudengite Meistrivõistlused (EUDC)
1999. aastal võtsid Enn Metsar ja Kristi Hakkaja osa tudengite Euroopa meistrivõistlustest (EUDC) Hollandis ning murdsid inglise keel võõrkeelena kõnelejate klassis finaalidesse.

2000. aastal  saavutasid Kristi Hakkaja ja Enn Metsar taaskord inglise keelt võõrkeelena kõnelejate klassis esimene koht.

2025. aastal saavutasid Tartu Ülikooli Väitlusklubi väitlejad Kristjan Suuder üldarvestuses 2. koha ja Tanel Mütt 6. koha. Inglise keel võõrkeelena kategoorias sai Kristijan Suuder 1. koha ja Tanel Mütt 3. koha, võistkondlikus arvestuses saavutati 3. koht. 

#### Oxford IV
2025. aastal võitis Tartu Ülikooli Väitlusklubi võistkond koosseisus Kristjan Suuder ja Tanel Mütt inglise keel võõrkeelena kategoorias võistkondlikus arvestuses 1. koha.

#### SSE Riga Open
2025. aastal võitis Tartu Ülikooli Väitlusklubi võistkond "Tartu A" koosseisus Kristjan Suuder ja Tanel Mütt 1. koha, kõnelejate arvestuses Kristjan Suuder 1. koha ja Tanel Mütt 2. koha. 

## Välislingid
Tartu Ülikooli väitlusklubi "Ole Rohkem" leht 

Tartu Ülikooli väitlusklubi Facebooki leht

Eesti Väitlusseltsi kodulehekülg

Eestis toimunud väitlusvõistluste tulemused

## Viited